Diari Oficial de la Generalitat Valenciana


Sumari del DOGV 8500, del 06-03-2019 (2019/2118)

Extracte de la Resolució de 25 de febrer, del rector, per la qual es convoquen dues Beques Iberoamèrica Santander Investigació per a estudiants de doctorat de la Universitat Politècnica de València.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2118


Data del document
:   25-02-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 25 de febrer, del rector, per la qual es convoquen dues Beques Iberoamèrica Santander Investigació per a estudiants de doctorat de la Universitat Politècnica de València.  
 [2019/2118]  
BDNS (identif.): 442120.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Hauran de ser estudiants de doctorat, matriculats a la Universitat Politècnica de València en el moment en què se sol·licita i es gaudeix de l'ajuda, complint a més els següents requisits:  
- Tindre el Pla d'Investigació de la Tesi presentat i aprovat per la Comissió Acadèmica del seu Programa de Doctorat  
- Complir amb els requisits lingüístics que la destinació puga exigir  
- Haver completat el registre corresponent en la web www.becas-santander.com  
- No haver sigut beneficiari/a d'aquesta ajuda de mobilitat en convocatòries anteriors  
  
Segon. Objecte  
El Programa «Beques Iberoamèrica Santander Investigació per a Estudiants de Doctorat» (en endavant «el Programa») és un nou projecte que té per finalitat promoure l'actualització del nivell de coneixements dels participants, l'aprenentatge de noves tècniques i mètodes, l'establir o consolidar vincles acadèmics entre equips d'investigació i institucions iberoamericanes, i reunir informació addicional i específica necessària per als estudis o investigacions que estiguen realitzant els destinataris.  
  
  
Tercer. Bases reguladores  
Accessibles en   
http://www.upv.es/entidades/VIIT/info/960559normalc.html  
  
Quart. Quantia  
Per al curs 2019/20 es convoquen 2 beques per a estudiants de la Universitat Politècnica de València.  
El Programa està finançat amb fons del Banc Santander dins de la línia de programes propis de foment de la mobilitat del pressupost del Vicerectorat d'Investigació, Innovació i Transferència de la UPV, en la partida pressupostària 677464136 en la qual existeix crèdit pressupostari suficient per a la cobertura de la present convocatòria. El pressupost total de la convocatòria és de 10.000 € (2x5.000 = 10.000).  
  
La beca, segons les condicions descrites en l'apartat II, serà abonada directament al beneficiari per la Universitat en un compte corrent obert per l'estudiant al Santander, després de la recepció del corresponent ingrés per part del Banc Santander. La beca serà abonada en dues fases; 80 % després de la recepció de la documentació d'incorporació del beneficiari i el 20 % restant després de la justificació final de l'estada.  
  
  
Cinqué. Termini de presentació de sol·licituds  
El termini de presentació de sol·licituds començarà a partir de l'endemà de la publicació de la següent comunicació en el Diari Oficial de la Generalitat Valenciana i fins al 25 de març de 2019.  
  
València, 25 de febrer de 2019.- El vicerector d'Investigació, Innovació i Transferència: José E. Capilla Romá.